NaiveNeuron/SloPal huggingface dataset:
Pellegrini, Peter, predseda NR SR (2015-04-15):
Pán poslanec Jarjabek, nech sa páči.
Gy. Bárdos, poslanec: (2007-06-26):
Podpísaní poslanci predkladáme pozmeňujúci návrh, ktorý znie: v čl. I bod 57 § 66ba ods. 2 za druhú vetu vložiť novú vetu, ktorá znie: „Popri štátnom jazyku sa informácie poskytujú aj v iných jazykoch, ak tak ustanovuje osobitný predpis.“ Poznámka pod čiarou 41aa) znie: „Napríklad § 2 ods. 3 zákona Národnej rady Slovenskej republiky č. 184/1999 Z. z. o používaní jazykov národnostných menšín.“ Odôvodnenie: Ide o poukázanie a spresnenie používania aj iných jazykov v úradnom styku upravený osobitným zákonom č. 184/1999 Z. z. Prosím vás o podporu tohto pozmeňujúceho návrhu. Ďakujem pekne.
Érsek, Árpád, poslanec NR SR (2013-10-29):
Ďakujem. Pani predsedajúca, vážení ministri, vážená Národná rada, chcem interpelovať na pána ministra Kaliňáka. Pán minister, prečo ste z platného referenda o zmene názvu obce, konkrétne Tešedíkovo – Pered urobili obyčajnú anketu, a to len preto, že nejaký názov niekomu znie príliš maďarsky? Vážený pán minister, dňa 16. 10. 2013 vláda Slovenskej republiky na svojom zasadnutí prerokovala návrh obce Tešedíkovo o zmenu názvu obce na Pered, ktorý predložil minister vnútra pán Kaliňák a ktorý odporučil vláde Slovenskej republiky vysloviť nesúhlas s názvom obce. Tento postoj je prejavom tvrdého komunistického chápania moci a jasne ukazuje, že názor 14 členov vládneho kabinetu a niekoľko členov nejakej komisie a subkomisie je viac ako názor, vôľa viac ako 2 000 ľudí, ktorí v tejto obci žijú a v platnom referende v marci 2012 sa za zmenu názvu vyslovili. S obavou vnímam dôvody, ktorými Ministerstvo vnútra Slovenskej republiky zdôvodnilo svoj zamietavý postoj. Poukazuje na skutočnosť, že názov Tešedíkovo bol obci Pered určený v roku 1948 a že ide v súčasnosti o zaužívaný názov, ktorý obec používa 65 rokov. V tejto súvislosti je vhodné pripomenúť, že názov obce Pered sa spomína už v roku 1237, čo je takmer 800-ročná história tohto názvu, a používa sa aj pred rokom 1948. Stanovisko Ministerstva vnútra Slovenskej republiky už ale neuvádza skutočnosť, že po februárovom komunistickom prevrate v roku 1948 vtedajší komunistický politik, marxista Daniel Okáli v rámci represívnych opatrení vyhláškou povereníka vnútra z 11. júna roku 1948 číslo A-311-1948 pristúpil k vymazaniu 710 historických názvov obcí, a to prevažne na južnom Slovensku. Išlo o väčšinu názvov obcí, o tie, ktoré mali súvislosti s maďarskou alebo nemeckou menšinou. Vláda Slovenskej republiky pri rozhodovaní o zmene názvu obce Tešedíkovo na Pered vyslala jednoznačný signál, že sa hlási k štýlu politiky povojnového obdobia, ktorú charakterizovala mocenská politika zameraná proti menšinám a uplatňovala princíp kolektívnej viny. Je to signál, že pán Robert Fico sa vydáva po ceste politiky skrachovaného nacionalizmu a nerobí politiku, ktorá by túto krajinu kvalifikovala medzi civilizované a kultúrne štáty Európy. Takýto štýl politiky totiž tento štát diskvalifikuje aj v očiach medzinárodnej verejnosti. Vyjadrujem vážne znepokojenie, že dochádza k uplatňovaniu štýlu politiky, ktorý bol odsúdený, a vníma niekto, a vnímam to ako pokus o reinkarnáciu totalitného štátu. Zmena názvu obce je možno na prvý pohľad, nevyzerá záležitosť, avšak v princípe je to križovatka, či bude, budeme štát totality, alebo štát uplatňujúci princíp civilizovaných štátov Európy. Tak sa znovu pýtam, prečo sa z platného referenda, z prejavenej vôle ľudu stala obyčajná nezávislá anketa? Ďakujem pekne.
P. Hrušovský, podpredseda NR SR: (2002-05-21):
J. Cuper, poslanec: Vážený pán predsedajúci, milé dámy, vážení páni, nebudem informovať, budem čítať to, čo mi napísal gestorský výbor, aby som zase nedal príčinu pánovi predsedajúcemu pre šikanovanie. Vážené dámy, vážení páni, dovoľte mi, aby som v súlade s § 73 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov vystúpil na rokovaní Národnej rady Slovenskej republiky v prvom čítaní o vládnom návrhu zákona o odbornej príprave zamestnancov prokuratúry, ktorý ste dostali ako tlač 1512. Konštatujem, že predmetný návrh spĺňa po formálno-právnej stránke všetky náležitosti uvedené v § 67 a v § 68 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov ako i náležitosti určené v legislatívnych pravidlách. Som toho názoru, že predložený vládny návrh zákona je dokonca veľmi potrebný a podľa môjho názoru aj kvalitne pripravený, a preto vzhľadom na oprávnenia, ktoré pre mňa ako pre spravodajcu výboru vyplývajú z § 73 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku Národnej rady Slovenskej republiky v znení neskorších predpisov na tom, že po rozprave odporučí predmetný vládny návrh zákona prerokovať v druhom čítaní. V zmysle § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky v znení neskorších predpisov a v súlade s rozhodnutím predsedu Národnej rady Slovenskej republiky č. 1732 z 29. apríla 2002 odporúčam prideliť vládny návrh zákona o odbornej príprave zamestnancov prokuratúry, ktorý ste dostali ako tlač 1512, na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. V súlade s návrhom predsedu Národnej rady Slovenskej republiky navrhujem, aby gestorským výborom bol Ústavnoprávny výbor Národnej rady Slovenskej republiky. Odporúčam, aby výbory, ktorým bol vládny návrh zákona pridelený, prerokovali ho v lehote do 30 dní a gestorský výbor, ústavnoprávny, v lehote do 32 dní od jeho prerokovania v prvom čítaní na schôdzi Národnej rady Slovenskej republiky. Ďakujem za pozornosť.
Gabániová, Darina, poslankyňa NR SR (2012-10-17):
Ďakujem. Ja by som doplnila pána poslanca tým, že naozaj je dôležité odmeňovanie pedagógov na vysokej škole, ale treba si uvedomiť, že zhodou okolností na vysokej škole, nie tak dávno, je dovolenie odmeňovať pedagógov plne v rukách rektora. Rektor musí dodržať tzv. tabuľkový plat, ale môže pridať profesorom alebo komukoľvek toľko finančných prostriedkov, koľko uzná za vhodné, koľko má alebo koľko sa rozhodne. Čiže tam on môže motivovať toho profesora, aby nemusel lietať hore-dole, aby nebol až tak vyťažený a potom aj opotrebovaný, prípadne vyhorený. Čiže nemalo by to byť na úkor kvality. Ale nie to som chcela hovoriť. Chcela som sa vrátiť k tomu kreditovému systému. Naozaj nebolo správne, že sme prebrali „mir nix dir nix“ kreditový systém a kebyže sme ho prebrali detailne a dôsledne, ale my sme, samozrejme, niečo zase adaptovali, ale bez súvisu do nášho školstva v snahe byť „svetoví“ a často sa stáva, že nie sú akceptované, napr. existencia prerekvizít a posúvajú sa kredity. Skrátka nebudem to vysvetľovať, skrátka viem, že to nie je pochopené a ďalšia vec, napr. v kreditovom systéme nie sú u nás povinné prednášky. Pričom kreditový systém prednášky má ako zakomponované ako povinná záležitosť pre študenta. Nie, že by som ja na mojich prednáškach potrebovala nevyhnutne plný počet študentov. No a ďalšia vec, všetko to vlastne došlo k tomu, že u nás sa potom vtesnalo do štúdia vysokoškolského existencia bakalárov... (Prerušenie vystúpenia časomerom.)
Zmajkovičová, Renáta, podpredsedníčka NR SR (2014-06-03):
S faktickými poznámkami dvaja poslanci. Uzatváram možnosť prihlásiť sa. Pán poslanec Abrhan.
Pellegrini, Peter, podpredseda NR SR (2020-07-14):
Ďakujem pekne. Poprosím teraz pani poslankyňu Evu Hudecovú za gestorský výbor.
Lišková, Iveta, poslankyňa NR SR (2012-09-18):
Nie.
Gašpar, Tibor, poslanec NR SR (2024-02-08):
Ďalej hlasujeme o bod 201 druhého pozmeňujúceho návrhu poslanca Galka.
Poliačik, Martin, poslanec NR SR (2013-09-18):
Pán podpredseda, žiadam vás o vyhlásenie trojminútovej prestávky a tento čas, prosím, využite na komunikáciu s Kanceláriou Národnej rady, aby sa umožnil vstup ľuďom čakajúcim do parlamentu, ktorí chcú vidieť priebeh tejto schôdze, do kinosály. (Potlesk.) Nevidím žiadny dôvod a neviem o žiadnych technických problémoch, ktoré by zabraňovali tomu, aby boli občania vpustení do parlamentu a mohli v kinosále pozerať priebeh tejto schôdze. (Doznenie potlesku.)
Šeliga, Juraj, podpredseda NR SR (2021-05-04):
Ďakujem pekne. Žiadne faktické poznámky. Vyhlasujem rozpravu za skončenú. Chcete zaujať stanoviská? Pardon? Nie, nie. Ďakujem. Prerušujem rokovanie o tomto bode programu, kolegyne, kolegovia a prerušujem zároveň rokovanie Národnej rady Slovenskej republiky do zajtra rána do deviatej hodiny. Pekný večer všetkým. (Prerušenie rokovania o 19.03 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR, členovia vlády SR) mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Kadúc, Miroslav, poslanec NR SR (2015-06-25):
Pán predseda, ďakujem. Ja som vám to bol vysvetliť. Teraz mi dovoľte povedať to, čo som chcel povedať, ale s istou modifikáciou. V prvom rade vy mi podľa žiadneho ustanovenia rokovacieho poriadku nemôžete zobrať slovo pri procedurálnom návrhu bez toho, aby ste ma upozornil, aj to je otázne. Čiže to právo tu neexistuje. Dávam do pozornosti, kľudne zmeňme rokovací poriadok, je tu pracovná skupina, môžeme ísť do toho. Tá vec je, ak chce pán Přidal vyvolať konanie vo výbore pre nezlučiteľnosť funkcií, nech sa páči, ale poprosím vás, aby sa všetky prípady posudzovali rovnako, aby sme naozaj boli v tejto sále rovní, aby tu nebol niekto rovnejší. Pretože počas tohto volebného obdobia prišlo k niekoľkým pochybeniam, ktoré zaváňali tým, že bol zjavne porušený zákon. Tu tvrdím, že zákon porušený nebol, ale pri niektorých veciach bol zjavne... (Prerušenie vystúpenia časomerom.)
Ondruš, Branislav, poslanec NR SR (2011-09-14):
Ďakujem pekne, pán predseda. Pán podpredseda, ja zareagujem na jednu vašu vetu. Povedali ste, odkázali ste nám, že „všetko, čo ste zanechali,“ čiže vláda na čele s Robertom Ficom, „budú musieť zaplatiť ľudia“. Nuž, pán podpredseda, tak sa teda pozrime, čo sme zanechali a čo ste z toho, čo sme zanechali, urobili vy. Tak napríklad, pokiaľ ide o hospodársky rast, tak zanechali sme hospodársky rast za I. štvrťrok 2010 vo výške 4,6 % a to bol v tom čase najvyšší hospodársky rast v celej Európskej únii a v II. kvartáli 2010 bola situácia podobná. Dnes máte hospodársky rast, ktorý sa spomaľuje, a uvidíme, ako to bude za teda tento rok, aké budú výsledky, ale možno to bude polovička z tej sumy, z toho hospodárskeho rastu, ktorý som pred chvíľou povedal ja. Alebo sa pozrime na infláciu. Tak na webovej stránke Štatistického úradu je potvrdenie o miere inflácie za rok 2010 v Slovenskej republike, ktorá dosiahla oproti predchádzajúcemu roku v priemere 1 %. V súčasnosti máme, pán podpredseda, infláciu približne na úrovni cez 4, možno 4,5 %. Alebo sa pozrime na nezamestnanosť. Tak vo februári minulého roka bola nezamestnanosť, miera nezamestnanosti evidovaná bola 12,97 % a v máji už bola 12,24 %, kontinuálne v celom tomto období nezamestnanosť klesala. Vaša nezamestnanosť kontinuálne v celom tomto období tohto kalendárneho roka stúpa, každý mesiac je rozdiel medzi týmto... (Prerušenie vystúpenia časomerom.)
Kresák, Peter, poslanec NR SR (2017-04-07):
Ďakujem pekne. Pani kolegyňa, priznám sa, ja som ani, už ani nečakal, že v takúto skorú rannú hodinu budem mať možnosť počuť, ja to poviem za seba, veľmi triezvy názor, ktorý absolútne koleduje s mojím pohľadom na túto problematiku. Na rozdiel od vás som právnik, nie som odborník v sociálnej oblasti, ale aj keď sa ma médiá snažili, čo mi tiež veľmi vadilo, v ostatné dni dotlačiť k čierno-bielemu videniu tohto problému, vždy som sa snažil odpovedať z môjho pohľadu právnika. A ten môj pohľad hovorí, že nedajú sa vidieť veci čierno-biele a že sám som zmätený z tých protichodných vyhlásení, ktoré som počúval za ostatné mesiace, musím povedať. Takže oceňujem vaše stanovisko, absolútne súhlasím s tým, čo ste povedali, a priznám sa, potešilo ma aj to, že vy ako odborníčka ste vlastne vyslovili tie moje vnútorné pochybnosti. Pretože aj dnes vlastne celú túto noc sme počúvali strašne veľa vyjadrení, ktoré podľa môjho názoru boli buď osobnými urážkami, boli možno iba myšlienkami, ktoré hádzali otvorené otázky, ale na základe tohto sa nedá skutočne konať tak, ako sa to dnes navrhuje. Ďakujem pekne.
Šeliga, Juraj, podpredseda NR SR (2020-04-24):
Dámy a páni, keďže je 14.07, prerušujem rokovanie o programovom vyhlásení vlády. Bol to náročný týždeň, čaká nás ďalších 50 rečníkov, oddýchnite si cez víkend a zhlboka sa nadýchnite, lebo budeme pokračovať v utorok o deviatej hodine ráno. Dobre? Utorok o deviatej hodine ráno ako prvý v rozprave vystúpi pán poslanec Goga. Ďakujem pekne, pekný víkend. (Prerušenie rokovania o 14.08 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci (t. j. poslanci NR SR a členovia vlády SR) mali povinnosť mať na tvári rúška, resp. aj ochranné rukavice na rukách. Po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Rozhodnutie Úradu verejného zdravotníctva Slovenskej republiky č. OLP/2405/84443 zo dňa 09. 03. 2020, ktorým sa verejnou vyhláškou oznámilo vydanie rozhodnutia, a rozhodnutie Úradu verejného zdravotníctva Slovenskej republiky č. OLP/2680/2020 zo dňa 17. 03. 2020, ktorým Národnej rade Slovenskej republiky udelil výnimku.)
Maďarič, Marek, poslanec NR SR (2010-11-30):
Ďakujem za slovo, pán predseda. Na rozdiel od môjho predrečníka budem reagovať fakticky na vystúpenie pána poslanca Abrhana. Pán poslanec, zmienili ste sa, že minulá vláda nekonala v otázke Slovenskej televízie . Určite mohla konať viac. Ale konala určite najviac z dovtedajších vlád, ktoré tu boli. A priniesla nový zákon o úhradách, ktorý priniesol vyšší výber, už som to tu spomenul, a prakticky zlikvidoval neplatičov, čo možno mohol byť predpoklad na ďalšie riešenie tejto otázky. Prišla minulá vláda s inštitútom zmluvy so štátom a prvé výsledky už môžu poplatníci počuť v programe Slovenského rozhlasu a vidieť na obrazovke Slovenskej televízie. A do pomerne vysokého štádia bol rozpracovaný projekt spoločného sídla. Žiaľbohu, zablokoval ho náš koaličný partner. Ale verím a držím palce pánovi ministrovi, aby, ak má tú vôľu, v tomto pokračoval. A k tomu konaniu alebo nekonaniu. Veľmi dôležité v našej neustále meniacej sa situácii po každých voľbách tým príspevkom v tomto prípade nekonania bolo to, že sme plne rešpektovali vami prijaté pravidlá kreovania rád a voľby generálnych riaditeľov verejnoprávnych médií, čo vo vašom prípade, samozrejme, neplatí, lebo vždy keď vy sa dostanete k moci, tak či už to boli pravidlá vami prijaté alebo iné, zvalcujete ich. V tomto prípade meníte vaše vlastné pravidlá hry. Ďakujem.
Marosz, Ján, poslanec NR SR (2017-05-11):
Pán minister, ďakujem za to, čo ste povedali, ale vás by mala zaujímať zodpovednosť a mali by ste dôsledne vyvodzovať zodpovednosť, lebo táto kauza, ak to môžme nazvať, je kauza tejto vlády a minister Brecely bol nominantom strany SIEŤ. Momentálne tu máme pána podpredsedu z tejto strany, ktorí to všetci potom pekne zobchodovali nejakým spôsobom a jednoducho by sa mali hlásiť k tomuto prúseru, k tomuto trapasu, ktorý tu vznikol. Takže vy potrebujete stavať napriek tomu, že nevyvodíme zodpovednosť za to, že táto zmluva nemala byť podpísaná. A dovolím si tvrdiť, aj slovami ľudí, ktorí tomu rozumejú, že ten, kto podpísal takúto nevýhodnú zmluvu, by mal ísť do basy za to. Takže my sa musíme k tomu hlásiť. Vy sa musíte k tomu hlásiť, musíte vyvodiť zodpovednosť. A znovu vyzývame, aby ste zverejnili všetky zmluvy a výkupy pozemkov. Čo to znamená, že hlásite sa k transparentnosti a k protikorupčnému správaniu a budeme sa súdiť s Transparency? Tak buďme ako pán Bugár proaktívni a zverejníme všetky zmluvy výkupov. Dá sa to ošetriť. Dá sa to urobiť procesne. Takže načo, načo čakať? Len tu by sa objavil obrovský korupčný podvod, ktorý robí táto vláda, táto vláda charakterov, v úvodzovkách.
Baláž, Vladimír, poslanec NR SR (2019-09-13):
Vážený pán predseda, vážené dámy a páni, prosím, aby ste dali hlasovať o postúpení prerokovaného zákona do druhého čítania.
K. Tóthová, poslankyňa: (2006-12-07):
Ďalej som podivená, že tých 20 mil., ktoré boli presunuté z Najvyššieho súdu, bolo tu len oznámené ako krivda pre súdnictvo a nebolo povedané, že tieto prostriedky išli do Prešova práve pre súdnictvo na investičné náklady, pretože tam boli ťažké problémy s ďalším plynulým chodom súdov. Pokiaľ ide o Najvyšší súd a asistentov, musím doplniť vystúpenie pani poslankyne, pretože v ústavnoprávnom výbore sa rozvinula diskusia, že bude treba vyriešiť, či pôjdeme cestou zvýšenia sudcov, čo je jedna z alternatív spriechodnenia justície vrátane Najvyššieho súdu, alebo pôjdeme cestou ďalších asistentov pre Najvyšší súd popri vyšších súdnych úradníkoch. Boli tam názory, ku ktorým som sa pripojila, že sudca môže dobre súdiť jedine vtedy, keď dobre pozná spisový materiál, keď ho má preštudovaný, a asistent môže urobiť len tie úkony obdobné, čo mu môže poskytnúť aj vyšší súdny úradník, čiže týchto treba efektívne využiť a treba na určitý čas zvýšiť, poprípade z tých, ktorí odišli do penzie, počet sudcov na Najvyššom súde. Ja si myslím, že to je všetko, čo môžem... (Prerušenie vystúpenia časomierou.)
Dostál, Ondrej, poslanec NR SR (2019-02-01):
Pán poslanec Hrnko, netajím sklamanie. Ja som sa tešil, že poslanec vládnej koalície vystúpi k opozičnému návrhu zákona. Ja som síce ten návrh tiež kritizoval, ale teda kritizoval som návrh a nerýpal som si do, do, do predkladateľa. To, s čím ste vystúpili vy, nemalo nič spoločné s predloženým návrhom zákona. Škoda, ja by som sa rád dozvedel, že aký je napríklad názor váš alebo názor slovenské, teda Slovenskej národnej strany. Ale keď teda vyčítate pánu poslancovi Beblavému, že tu vystupuje aj v mene strany, za ktorú nebol zvolený, no tak vystupuje v mene strany, ktorej je členom a ktorej je predsedom. To sa už tak stáva, že poslanci nie vždy vytrvajú celé volebné obdobie v strane, za ktorú sú zvolení. A pripomenul by som napríklad to, že vo februári 1994 za, to bola druhá Mečiarova vláda, zo Slovenskej národnej strany odišla skupina, skupina jej členov vrátane poslancov, resp. boli vylúčení a stali sa zakladateľmi Národnodemokratickej strany, tak a vy ste boli, pokiaľ viem, medzi nimi, tak by ma zaujímalo, ako ste v roku 1994 vystupovali v parlamente slovenskom, či ste vo svojom vystúpení hovorili, že vy tu vystupujete ako poslanec, ktorý bol zvolený za Slovenskú národnú stranu, a teraz už nie ste v Slovenskej národnej strane, lebo, lebo, lebo Slota, alebo, alebo ste teda, no pozri..., to by ma naozaj zaujímalo, či ste nikdy nezmienili stranu, ktorú ste boli aktuálne členom, teda Národnodemokratickú stranu vedenú Ľudovítom Černákom Ak poviete, že nie, no tak asi sa pozriem do archívov, že či ste naozaj nikdy v parlamente nevyslovili skratku NDS.
Horváthová, Eva, poslankyňa NR SR (2023-05-10):
Ďakujem. Pán predseda, v zmysle § 85 ods. 4 písm. b) a c) zákona o rokovacom poriadku, skupina 30 poslancov predkladá návrh na opakovanie druhého čítania o vládnom návrhu zákona, ktorým sa mení a dopĺňa zákon 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1465), z dôvodu, že je potrebné upraviť účinnosť návrhu zákona tak, aby boli zachované lehoty stanovené Ústavou Slovenskej republiky a ďalšie legislatívno-technické nedostatky. Navrhujeme predsedovi Národnej rady Slovenskej republiky, aby sa Národná rada Slovenskej republiky uzniesla, že uvedený návrh zákona prerokuje len v gestorskom výbore pre zdravotníctvo a na schôdzi Národnej rady SR. Dajte, prosím, o tomto návrhu hlasovať.
Laššáková, Jana, podpredsedníčka NR SR (2012-06-21):
Panie poslankyne, páni poslanci, počkajte, pán poslanec. Naozaj, pokoj poprosím v rokovacej sále a počúvajme pána poslanca. Nech sa páči.
Beluský, Martin, poslanec NR SR (2021-11-30):
Ďakujem za slovo. Ďakujem za faktické poznámky. Priznám sa, pán poslanec Kerekréti, ja som vás tiež pozorne počúval, ale nerozumiem, čo ste chceli tou faktickou poznámkou povedať, lebo ste to asi, ste to ani nestihli dopovedať, ale budem rád, keď mi to prídete dopovedať. My sme neboli súčasťou Sovietskeho zväzu, ale chápem, ako ste to mysleli, ale nechápem, čo ste tým chceli povedať, že keď sme boli v Rakúsko-Uhorsku a boli sme v Československu, že teraz preto môžeme byť v Európskej únii alebo? Nechápem tú súvislosť s týmto predloženým návrhom zákona, ale ak mi to vysvetlite, tak budem veľmi rád. Ďakujem.
Borguľa, Martin, poslanec NR SR (2021-06-17):
Ďakujem za slovo. Ďakujem za konštruktívne faktické poznámky k môjmu vystúpeniu. Kolegovia, áno, ja som pomenoval západ a východ, prepáčte, je to z vašej strany možno trošku slovičkárenie, ale, samozrejme, som myslel aj okresy, ako je presne Veľký Krtíš, Rimavská So... Rimavská Sobota a juh od Zvolena, Rožňava, veľmi správne. Pán minister sám povedal, že toto je jeden z mnohých ďalších krokov, a ja si myslím, že toto sú presne veci, ktorým by sme sa mali prioritne venovať. A veľmi súhlasím aj s tým, čo povedal pán Kočiš, že diaľničnú infraštruktúru musíme čo najskôr dobudovať, preto som rád, že práve nominant našej strany Andrej Doležal veľmi intenzívne pracuje na tom, a koniec koncov tie výsledky sú už aj vidno. Višňové sa už naplno, naplno buduje a som presvedčený o tom, že tie sľuby, ktoré boli v minulosti dávané, tak teraz budú aj splnené a východ so západom budú spojené diaľničnou sieťou. Čiže ďakujem za vaše pripomienky a ospravedlňujem sa, že som teda nespomenul ten juh, ale, samozrejme, som ho mal na mysli.
Kaliňák, Robert, podpredseda vlády a minister vnútra SR (2014-07-03):
Celý problém, pán poslanec, je, že váš návrh zákona Ota Žarnaya nechráni. To je dôvod, pre ktorý my sme ten zákon zmenili, aby práve aj takíto ľudia sa dokázali dostať pod ochranu tohto zákona, pretože to, čo oznamoval pán Žarnay, nebola korupcia, ale plytvanie a nehospodárne nakladanie s majetkom. To je celý problém. A preto sme sa my rozhodli, že pojmeme komplexnejšie, aby chránil všetkých tých, ktorí upozorňujú na ľubovoľnú protispoločenskú činnosť, a ten zákon, ktorý tu bol predložený, ten práve tieto prípady, o ktorých vy hovoríte, nechránil, preto som rád, že budeme mať k dispozícii komplexnejší návrh, ktorý je, samozrejme, otvorený tomu, aby ďalšie zmeny a vylepšenia mohol dostať aj tu v snemovni, tak nakoniec sa snažíme vždy tie zákony pripravovať. Veľmi pekne ďakujem za spoluprácu aj za to, že ten zákon bude kvalitný a účinný v budúcnosti aj s vašou pomocou, pán poslanec. Ďakujem pekne. (Potlesk.)
Laššáková, Jana, podpredsedníčka NR SR (2015-11-27):
Pán poslanec Érsek. Máte faktickú?
Laššáková, Jana, podpredsedníčka NR SR (2015-04-15):
Pán poslanec, máte reagovať na predrečníka, naozaj, dám vás, požiadam, aby vás vypli.
T. Cabaj, poslanec: (2006-02-09):
Druhá vec. Bol som  predkladateľom návrhu zákona v novembri, aby voľby do Národnej rady sa konali 10. júna. Tu je návrh, ktorý hovorí o 17. júni, takže bavme sa o tom, čo je teda v návrhu. A po tretie. Bola tu absolútna zhoda všetkých parlamentných politických strán, ktoré videli východisko z tejto krízy, ktorá na Slovensku je, aby boli voľby 17. júna, tak neviem, čo chceme teraz spochybňovať alebo vyjadrovať svoje názory a navyše, ak sa trochu vrátim do tej staršej histórie aj v súvislosti s vyhlásením bývalého predsedu Národnej rady, že voľby by sa mali konať 16. septembra. V roku 1998 sa konali komunálne voľby, teda starostov, primátorov a poslancov obecných a mestských zastupiteľstiev. Voľby boli vyhlásené niekedy na 3. novembra, všetko sa rozbehlo, prijali sa kandidátky, fungovalo to, tí, ktorí ste sedeli v parlamente si pamätáte, že tu sme prijali ústavný zákon, na základe tohto ústavného zákona voľby sa potom konali až 17. alebo 18. decembra napriek tomu, že už boli aj mnohé kandidátky predložené, takže chcem upozorniť, že, samozrejme, ak je snaha riešiť situáciu, dopracujeme sa k zhode. Ak je snaha špekulovať, tak sa okolo toho krútime.
Ďurovčík, Emil, poslanec NR SR (2018-12-04):
Ďakujem za slovo. Vážený predsedajúci, vážené kolegyne a kolegovia, dovoľte mi, aby som ako určenému spravodajcovi výboru predniesol spoločnú správu výborov Národnej rady o prerokovaní návrhu Súhrnnej výročnej správy Slovenskej republiky za rok 2017. Návrh Súhrnnej výročnej správy pridelil na prerokovanie predseda Národnej rady rozhodnutím č. 1291 zo dňa 16. novembra 2018 Výboru Národnej rady pre financie a rozpočet a Výboru Národnej rady pre verejnú správu a regionálny rozvoj, a to prerokovať do 26. novembra 2018. Ako gestorský výbor určil výbor pre financie a rozpočet. V súlade s rozhodnutím predsedu Národnej rady č. 1291 zo dňa 16. novembra určené výbory prerokovali návrh Súhrnnej výročnej správy, a to výbor pre financie a rozpočet a výbor pre verejnú správu a regionálny rozvoj. Predloženú správu uvedené výbory prerokovali a svojím uznesením ju zobrali na vedomie, zároveň odporučili Národnej rade návrh Súhrnnej výročnej správy vziať na vedomie. Zo strany výborov Národnej rady ani poslancov neboli predložené iné stanoviská, pripomienky či pozmeňujúce, alebo doplňujúce návrhy. Gestorský výbor schválil spoločnú správu uznesením č. 370 zo dňa 26. novembra 2018. Zároveň určil mňa za spravodajcu výboru. Výbor ma poveril predniesť spoločnú správu výboru na schôdzi Národnej rady a navrhnúť Národnej rade postup pri hlasovaní. Návrh uznesenia je prílohou tejto správy. Ďakujem, pán predsedajúci, skončil som, otvorte, prosím, rozpravu.
Žiak, Miroslav, poslanec NR SR (2021-11-12):
Pán poslanec Kotleba, ja úplne chápem tomu, že vy sa takto radikalizujete. Ja chápem úplne vašu nervozitu, lebo však v podstate preferencie sú tam, kde sú. Veľmi dobre si uvedomujete, že Robert Fico začal loviť vo vašom košiari vašich voličov. Začal sa radikalizovať. Vy veľmi dobre viete, že Robert Fico, akonáhle začal loviť v niekoho košiari, tak vlastne eliminoval tú stranu, tak ako to bolo SNS, teraz si našiel ĽSNS. A vy viete, že toto je vaše posledné volebné obdobie. Síce sa tvárite, že s Robertom Ficom ste kamaráti, ale vy si veľmi dobre uvedomujete, že on vás proste vie alebo vie vašich voličov. A vy sa snažíte úplne maximálne robiť psie kusy a je vám to zbytočné, lebo už sa len strápňujete. Takisto, čo predviedol aj váš kolega Medvecký s tou maskou, tak ste na smiech celému internetu a tieto vaše vystúpenia ničomu nepomáhajú, len sa viac a viac strápňujete. Tak buď si zachováte aspoň ako-takú tvár alebo skončíte v histórii ako čisto fašistická strana, ktorá už tu strieľala od buka do buka. Držím vám palce.
Habánik, Jozef, poslanec NR SR (2021-10-20):
Ďakujem pekne za odpovede na obe položené otázky. Samozrejme, tá jedna bola legislatívnotechnická, takže tým, že tá zmluva je teda predmetom samotnej novely zákona, to je veľmi významný prvok. Áno, tiež tie samosprávy sú presne tak, ako bolo uvedené, že na jednej strane sú samosprávy, ktoré dávajú celých sto, celých 100 % do neštátnych škôl a školských zariadení, a niekde sú samosprávy, ktoré to percento znižujú, a možno až niektoré samosprávy idú na to nevyhnutné, teda predpísané minimum. Nemyslím si, že to robia z toho titulu, že, že by chceli ukrátiť tieto školy a školské zariadenia o tieto prostriedky, ale tiež súhlasím s tým, čo bolo povedané, že vlastne ako keby takto si vykrývajú niektoré napnuté časti financovania v rámci svojich, svojich rozpočtov. Prechodné obdobie, ktoré je stanovené, je stanovené vlastne na podpis zmluvy, tak som to pochopil, a plus teda týkajúceho sa počtu vykazovaných detí a žiakov k 15. septembru, k 15. septembru tohto roka. Preto som sa na to pýtal, že keď prejednávajú sa alebo prerokovávajú sa takéto typy zákonov, tak vždy dostávame spravidla aj stanoviská týchto reprezentatívnych združení a asociácií a aj tu predpokladám, že určite, keď tieto združenia, samosprávy zistia, že prerokovávame aj takýto bod v rámci prvého čítania alebo potom následne, tak určite, určite budú písať k tomu nejaké, k tomu stanoviská, tak preto som sa pýtal, či je to s nimi nejakým spôsobom už dopredu predrokované, a že veď či vedia o tom, že takáto norma tu je a že o nej rokujeme. Ďakujem pekne.
P. Hrušovský, podpredseda NR SR: (2001-12-13):
R. Hofbauer, poslanec: Vážený pán predsedajúci, vážení, nevážení prítomní, nudiaci sa členovia vlády, dámy a páni, hneď po mojom vystúpení žiadam pani ministerku financií, aby vystúpila, aby potvrdila alebo vyvrátila tie slová, ktoré tu uviedol poslanec Peter Baco. Pretože to je hanebný spôsob, akým spôsobom sa ovplyvňuje poslanecký koaličný zbor, aby podporil nezmyselný štátny rozpočet, o ktorom viete, že je zlý. Nejdem opakovať fakty, ktoré uvádzal pán poslanec Brňák, hoci členovia vlády úplne ignorovali jeho vystúpenie, ktoré malo kľúčový význam. Totiž poukazovalo na vecnú absurditu a vecnú nesprávnosť toho, čo sa tu prijalo a čo chcete vy posunúť do tretieho čítania. Moja otázka znie, a čo vlastne chcete posúvať. Viete to? Nemáte ani tušenie. Minister Kováč sa tu srdečne bavil s poslancom Šagátom, ministerka Schmögnerová sa bavila s pánom Bugárom, ktorý sa tu predvádzal ako na cirkusovej scéne, podpredseda vlády Mikloš sa bavil s poslancom Kužmom a kašľal na vystúpenie pána Brňáka, podpredsedníčka vlády Kadlečíková sa po celý čas bavila s poslankyňou Rusnákovou, minister Ftáčnik sa bavil s ďalším poslancom koaličným a tandem Migaš, Bugár sa tu bavili, div sa nešli popukať od smiechu. Tak to je skutočne zábava par excellence. Dámy a páni, viete, čo ste odsúhlasovali a hlasovali v prípade tohto poslaneckého návrhu? Viete, o čom ste hlasovali? Viete, čo vám bolo predložené? Čerta starého viete, toto sú zámerne predložené svinstvá, aby ste sa nemohli ani dočítať, aký poslanecký návrh som ja predložil. Takže, o takomto návrhu rozpočtu do tretieho čítania sa jednoducho hlasovať nedá. Pokiaľ sa bude hlasovať, pokiaľ to odsúhlasíte, plná vina padá na vašu hlavu. A to si zapamätajte, každý z vás sa bude zodpovedať pred občanmi tohto štátu a pred budúcou vládou, ktorá nebude vaša.
Klus, Martin, podpredseda NR SR (2019-11-27):
Urobme si päťminútovú prestávku, aby sme si ujasnili toto hlasovanie, ak dovolíte. (Päťminútová prestávka.) (Po prestávke.)
Šeliga, Juraj, podpredseda NR SR (2020-10-20):
Pán poslanec Herák.
P. Hrušovský, predseda NR SR: (2005-07-01):
(Hlasovanie.) 128 prítomných, 125 za návrh, 2 sa zdržali, 1 nehlasoval. Návrh uznesenia sme schválili. Pani poslankyňa, prosím vás, keby ste predložili návrh uznesenia k výročnej správe o činnosti a hospodárení Pôžičkového fondu pre začínajúcich pedagógov vrátane účtovnej uzávierky za rok 2004 (tlač 1172). Nech sa páči. E. Rusnáková, poslankyňa: V rozprave nevystúpil nikto, gestorský výbor odporúča Národnej rade túto výročnú správu o činnosti a hospodárení a účtovnú uzávierku schváliť, tak ako bola predložená v príslušnej tlači.
Krátky, Rastislav, poslanec NR SR (2024-01-16):
Ďakujem za slovo. Kolega, ty si hovoril o skrátenom legislatívnom konaní a prečo vôbec nie je dôvodné. Už sa o tom nemusíme až toľko zmieňovať vo faktických. Jedna taká dôležitá vec, pán Susko, počul som o vás, ja som tu v tomto parlamente nesedel predtým, ale vy ste boli odporcom zrýchleného konania. Boli ste na to veľmi citlivý. A tí, ktorí vám v tíme spravili tú prípravu, s ktorou ste prišli do pléna a povozili, previezli ste sa cez rozpravu svojím príspevkom, tak ja som sa na to pozrel dopodrobna. Rozobral som to až do šróbiku a zistil som, že ten vehikel, to bola teda riadna rároha. Akože skutočne, ten kto má záujem si to vypočuť dopodrobna, tak vás pozývam, keď budem vystupovať v pléne, to rozoberiem do najmenšieho detailu. Chcem povedať jednu vec, že vy sedíte vo vláde Roberta Fica číslo štyri. Ani jedna z tých vlád nebola nejaká pochvalná alebo nejako že by sa blysla tým, čo by urobila pre republiku. Ale táto vláda je určite, ale určite z pohľadu tohto skráteného legislatívneho konania rekordmanom v tom, ako ho zneužíva, už 15 legislatívnym skrátených konaní tu máme. Ešte koľkí? Štvrtý mesiac ste tu? Čiže naozaj že tlačíte na plyn, a treba si uvedomiť a keď si pozriete tie štatistiky, kedy ste si do nich aspoň, aspoň jedným očkom pozreli, tak zistíte, že už teraz ste sa prekonali z pohľadu prvej, druhej, tretej vlády Roberta Fica, toho ako nadužívate toto konanie a že ho zneužívate. Čiže štatistiky hovoria jasne proti vám. Je to úplne jasné, že na akú cestu ste sa vybrali a cestá právneho štátu to teda vôbec nie je.
Paška, Pavol, predseda NR SR (2014-02-11):
Pán poslanec Číž.
Šimečka, Michal, podpredseda NR SR (2023-11-15):
Ďakujem veľmi pekne. Tri faktické poznámky som zaznamenal. A ako prvý vystúpi pán Ondrej Prostredník.
Laššáková, Jana, podpredsedníčka NR SR (2015-04-22):
Na vystúpenie pána podpredsedu nie sú faktické poznámky. Pán poslanec Brocka s faktickou poznámkou. Končím možnosť prihlásiť sa s faktickými poznámkami. Nech sa páči.
Richter, Ján, minister práce, sociálnych vecí a rodiny SR (2012-08-07):
Ďakujem pekne. Nevyužijem ani tie dve minúty, ale pokladám za slušnosť na niektoré veci ako trošku reagovať. V prvom rade tá, ktorá bola veľmi diskutovaná tu. Som absolútne presvedčený o tom, že z hľadiska legislatívneho procesu som neporušil zákon. Za tým stojím. Môžeme sa baviť o pravidlách, ale ešte raz, neporušil som zákon! Výsledkom rokovaní so sociálnymi partnermi nie je, ani nemôže byť vždy absolútna zhoda. Ja budem v septembri predkladať do parlamentu novelu Zákonníka práce. Obávam sa, že môže byť nedohoda odborárov, zamestnávateľov, lebo v piatich prípadoch im vyjdem v ústrety, ale na šiestom sa nezhodneme. Ale to je proces. Len dôležité je s nimi komunikovať. Mať ambíciu hľadať nejaký prienik. A ja som sa len to snažil ponúknuť, že pri tomto návrhu zákona je veľmi veľa prienikov. Opakujem, to boli veľmi ťažké rozhovory s tými živnostníkmi. Oni mali svoju pravdu. My sme museli dospieť k nejakej objektívnej realite. A čo je podstatné pre mňa, že nakoniec pochopili to, že nechcú byť odkázaní na tie štátne sociálne dávky. Čo sa týka výkonnosti prvého piliera a druhého piliera, ja som ako, ako nehovoril o výkonnosti, aby sme sa pochopili, lebo pán Sulík, pán Chren a viaceré tie faktické tu zazneli. Hovoril som o porovnaní valorizácie dôchodkov, pozor, porovnaní valorizácie dôchodkov v prvom pilieri so zhodnotením v druhom pilieri. To znamená, vychádzal som klasicky z pohľadu toho sporiteľa, budúceho dôchodcu. No ale taká je realita, teraz práve preto robíme zmeny aj v prvom, aj v druhom pilieri. My si uvedomujeme, že ten prvý pilier je neudržateľný v takomto stave, ako je teraz. To je absolútna zhoda. A práve preto hovorím, nie je to populárne, ale je to nutné. A riešime aj prvý, aj druhý pilier. Takže toľko odpoveď. K pánovi Miklošovi, no, pán poslanec, viete čo, zásadne sa líšime v jednej veci. Ja som osobne presvedčený, keby sme tento zákon nepredložili, keby sme tieto veci neriešili, tak máme problémy s tými dvomi faktormi, ktoré ste vy pomenoval. To je deficit a dlh... (Prerušenie vystúpenia predsedajúcim.)
Sólymos, László, minister životného prostredia SR (2018-02-06):
Ďakujem pekne. Vážený pán predseda Národnej rady Slovenskej republiky, vážené pani poslankyne, vážení páni poslanci, vládny návrh zákona, ktorým sa mení a dopĺňa zákon č. 409/2001 Z. z. a o niektorých opatreniach na úseku environmentálnej záťaže a o zmene a doplnení niektorých zákonov, ktorým sa menia a dopĺňajú niektoré zákony, sa do legislatívneho procesu predkladá ako iniciatívny materiál. Návrh reaguje na potreby aplikačnej praxe, ktoré sa týkajú najmä odstránenia niektorých nedostatkov doterajšej právnej úpravy. Návrhom je upraviť niektoré paragrafové znenia týkajúce sa postupov pri identifikácii a klasifikácii environmentálnej záťaže, náležitosti pri predkladaní plánu prác na odstránenie environmentálnej záťaže a jeho zmeny alebo aktualizácia alebo ukončenie plánu prác. Navrhuje sa predĺženie lehoty na konanie vo veci určenej povinnej osoby, možnosť oznamovania začatia správneho konania a rozhodnutia verejnou vyhláškou v prípade väčšieho počtu účastníkov konania. V čl. 3 sa zavádza inštitút vyvlastnenia a predbežnej držby vyvlastňovanej nehnuteľnosti, na ktorej sa nachádza environmentálna záťaž, ktorá predstavuje také významné riziko pre zdravie ľudí a životné prostredie, že jej odstránenie predstavuje verejný záujem. Naliehavosť prijatia navrhovanej právnej úpravy vyplýva z akútnej potreby sanácie vybraných environmentálnych záťaží, v priebehu ktorých dochádza ku kontaminácii podzemných vôd významnej vodohospodárskej oblasti, napríklad Žitného ostrova a iných vodohospodárskych oblastí. Neriešením environmentálnych záťaží hrozia značné hospodárske škody pre Slovenskú republiku v prípade ohrozenia vodárenských zdrojov, ktoré zásobujú viac ako štvrť milióna obyvateľov. Vládny návrh zákona bude mať negatívny vplyv na rozpočet verejnej správy, bude mať pozitívny vplyv na životné prostredie a pozitívny a negatívny vplyv na podnikateľské prostredie. Návrh nebude mať sociálne vplyvy, vplyvy na služby verejnej správy pre občana, ani na informatizáciu spoločnosti. Vážený pán predseda, vážené pani poslankyne, vážení páni poslanci, verím, že predložený vládny návrh zákona schválite. Ďakujem pekne.
Bublavý, Dušan, poslanec NR SR (2016-04-27):
Ďakujem pekne za slovo. Vážené kolegyne, kolegovia, vážený pán predsedajúci, v rozprave vystúpili piati poslanci. Pán poslanec Dostál podal procedurálny návrh k zákonu, aby bol vrátaný predkladateľovi na dopracovanie. Dajte, pán podpredseda, hlasovať.
Krajčí, Marek, poslanec NR SR (2016-04-28):
Môžem? Áno. V podstate otázka je systémová, a to je v tom, že v súčasnosti ten systém slovenského zdravotníctva je nastavený tak, že mestá sa zbavovali svojich nemocníc tým, že sa báli, že sa budú ďalej zadlžovať, a predávali ich alebo postupovali ich ďalej súkromným poskytovateľom, ktorí v súčasnosti bez nejakého systému, koncepcie ich môžu zatvoriť, a my sa všetci na to musíme pozerať. A teda otázka je v podstate na vás ako na ministra zdravotníctva, že či štát bude robiť niečo v tomto systéme, pretože teraz to vlastne vzniklo, tá Banská Štiavnica tu kričí. Ja som avizoval aj vo svojom prejave, že môžu nasledovať ďalšie regionálne nemocnice, či sa, či sa ministerstvo zdravotníctva bude zaoberať týmto problémom.
Mazurek, Milan, poslanec NR SR (2021-01-12):
Pán poslanec Pročko, očividne vám opäť vybehol estrogén a zmenili ste sa na hysterickú ženu a predviedli tu svoje klasické šou, ako ste hovorili, aj ste to tak napodobňovali a určite to bolo presne tak, že som vám vravel, že som sa dobre zabával na tom, keď som bol menší a vy ste zo seba robili blbca v televízii. No a takisto dobre sa zabávam aj teraz, keď zo seba robíte blbca v parlamente, čiže v podstate nič sa nezmenilo. Stále ten istý Jožo Pročko a mne sa to takto páči a aspoň sa je na čom zabávať. A chcem vám poradiť, aj minimálne celej strane OĽANO, že mali by vás viac nechávať vystupovať, verejne hovoriť za stranu, viac dávať vaše videá. Ono to bude určite v prospech veci celej opozície, pretože keď ľudia uvidia, čo tu predvádzate, na jednej strane sa dobre zabavia a na druhej strane si udrú po hlave, že čo to vlastne v tom parlamente sedí. Hovorili ste napríklad o tom, že pre nás sú všetky vaše opatrenia zlé, no ale fakticky to tak vyplýva, že takmer všetky vaše opatrenia sú zlé, pretože prichádzajú hlúpo, prichádzajú proste neoddiskutovane, prichádzajú proste napriek radám odborníkov, prichádzajú, nakoniec sú neúčinné, a keď sú neúčinné, tak poviete, že ich treba ešte viac, aby boli účinnejšie. A to najdôležitejšie, samozrejme, jednoducho úplne odignorujete. A to je presne to, čo som vám hovoril v svojej rozprave. Vy ste úplne zanevreli na akúkoľvek prevenciu, akúkoľvek prevenciu. Všetci dobre vieme, čo sú rizikové faktory pri tomto víruse, všetci dobre vieme, aké látky, aké proste konkrétne zmeny v životnom štýle môžu pomôcť človeku jednoduchšie, ľahšie prekonať tento vírus. Vy ste neurobili nič, nič za jedenásť mesiacov na to, aby ste ľuďom pomohli získať kvalitnejšie, hodnotnejšie informácie na to, ako môžu zlepšiť svoj zdravotný stav a znížiť tak riziko ťažšieho priebehu tejto choroby. Nič, zhola nič. Raz som videl Krajniaka niekde šermoval vitamínom D na tlačovke. Ale tisícpäťsto iných negatívnych informácií. A to isté platí a to je v podstate aj kameň celého tohto úrazu a celá, celý problém v tom spočíva, že vy ste v zdravotníctve nevyriešili tie najzásadnejšie problémy, ktoré predvídalo obrovské množstvo ľudí. Hovorili vám ich, ale vy ste sa na to úplne, ale úplne vykašľali.
Kyselica, Lukáš, poslanec NR SR (2022-02-15):
Termín hlasovania bude vo štvrtok, tento týždeň vo štvrtok o jedenástej hodine.
Kaník, Ľudovít, poslanec NR SR (2014-11-10):
Ďakujem. Pán predseda Paška, myslel som, že sa vyjadríte k priebehu schôdze, lebo táto schôdza nebola o odvolávaní vás ako predsedu Národnej rady, to bude až tá nasledujúca. Tam je priestor na to, aby sme rozobrali tieto a ďalšie súvislosti. Táto schôdza, ja len pripomeniem, bola o vytvorení, vytváraní systematického a systémového celého prostredia, ktoré sa tu vytvorilo, a znamená fungovanie na báze klientelistických a korupčných prepojení v previazanosti na politické štruktúry SMER-u, tie najvyššie. A bolo tu veľa, veľa o tom povedaného počas viac než štyridsiatich hodín. Takže myslím si, že o tom by sme mali debatovať. Aj keď, samozrejme, súčasťou toho je ako jeden z čriepkov aj otázka Medical Group. Ale mnohokrát bolo zdôrazňované, že toto nie je schôdza o Medical Group a len o cétečku v piešťanskej nemocnici. To je jeden čriepok zo skladačky. Tých škandálov, pochybení tu bolo spomínaných omnoho viac a súvisiacich s mnohými rezortami, až nie so všetkými. Takže čakal som, že k tomuto bude tá reakcia, a myslím, že by sme sa mali vrátiť k meritu tejto schôdze.
Mihál, Jozef, poslanec NR SR (2014-11-09):
Ako sme si práve vypočuli, firma Medical Group má na Belize sídlo na rovnakej adrese ako spoločnosť Penta. Kruh sa uzatvára a kocky zapadajú do stavebnice. Myslím si, že teraz je úplne jasné, čo sa vlastne v slovenskom zdravotníctve deje a kto slovenské zdravotníctvo rozkráda. Je to organizovaná zločinecká skupina. A tí, ktorí to nechcú vidieť, sa stávajú spolupáchateľmi, milí kolegovia. Toto je kauza Gorila 2.
Pellegrini, Peter, podpredseda NR SR (2020-07-24):
Ďakujem pekne. Na vaše vystúpenie – sedem faktických poznámok. Ako prvá, pani poslankyňa Zemanová.
Grendel, Gábor, podpredseda NR SR (2020-09-22):
Pani poslankyňa Leščáková.
Glück, Richard, poslanec NR SR (2024-04-30):
Ďakujem pekne, pán predsedajúci. Pani poslankyňa Števulová, v prvom rade chcem oceniť, že ste nahlas vyslovili kritiku ku osobe Mazáka, pána Mazáka, pána profesora Mazáka vo vzťahu toho, keď bol ticho, keď na Slovensku boli ľudia šikanovaní reštrikciami proti covidu. Čiže toto si skutočne vážim, pretože ste asi jedna veľmi z mála, mála ľudí z vášho politické spektra, ktorí ostro vystúpili a ohradili sa voči tým reštrikciám z dôb covidu, čiže za to vám ďakujem úprimne. A tu sme si to už síce takto mimo mikrofón vydiskutovali, tak práve ten dôvod je, že teda zahlasoval za to predmetné uznesenie. A ešte by som sa rád vyjadril ku takým konšpiráciám nejakým personálnym aj, pán Hlina, aj keď tu padlo meno Harabin, tak ja si myslím, že počkajme, kým budú oficiálne nejaké výstupy, keď bude oficiálne oznámená kandidátna, kandidátne návrhy a potom, samozrejme, máte právo kritizovať. Ale asi teraz je to bezpredmetné a predčasné a rovnako tak aj sem montovať niekoho, kto nebol vo vesmíre a má iný názor, tak nemá to asi s témou súvis. A budeme vyžadovať také úlohy, aby jednoducho Súdna rada plnila úlohy, ktoré jej vyplývajú zo zákona.
Sulík, Richard, predseda NR SR (2010-12-01):
Ďakujem. Pán poslanec Kaník.
Laurenčík, Milan, podpredseda NR SR (2020-12-03):
Pán poslanec Ján Podmanický.
P. Hrušovský, podpredseda NR SR: (2002-06-19):
(Hlasovanie.) Prítomných je 126 poslancov, za 26, proti 59, zdržalo sa 35, nehlasovalo 6. Návrh sme neschválili. M. Topoli, poslanec: Vážený pán predsedajúcu, hlasovali sme o všetkých bodoch zo spoločnej správy návrhu poslancov, ktoré predložili v rozprave. Keďže mám splnomocnenie gestorského výboru, dajte, prosím, hlasovať o tom, že návrh zákona prerokujeme v treťom čítaní ihneď.
Grendel, Gábor, podpredseda NR SR (2021-06-24):
V rozprave by mala teraz vystúpiť pani poslankyňa Saková, ktorú ale nevidím v sále, takže stráca poradie, vyhlasujem rozpravu za skončenú. Chce zaujať záverečné slovo pán navrhovateľ? Áno, na minútku. Tak nech sa páči.
Bugár, Béla, podpredseda NR SR (2016-12-01):
Na vystúpenie pána poslanca s faktickými štyria. Končím možnosť sa prihlásiť. Pán poslanec Hrnko.
I. Šimko, minister vnútra SR: (2002-02-07):
Ja som sa rozhodol, že túto prax zruším a nariadil som, že sa musí verejnosť dozvedieť o každej takejto nehode, a preto, hoci ich nie je viac, ako ich bolo predtým, ale dostávajú sa do médií, vytvára to, samozrejme, tlak aj na ministra, ale predovšetkým aj na policajtov. Prijal som, samozrejme, aj iné opatrenia, k tým sa teraz nebudem vyjadrovať. Ale vyjadrím sa k otázke dôveryhodnosti. Viete, je možné sa usilovať a tváriť sa, že nejaký negatívny jav neexistuje a do istej miery môžete nejaký čas s týmto žiť a môžete sa usilovať o to, aby dôveryhodnosť neklesala takou mierou, ako keď sa povie úplná pravda. Ale problém je, že potom s tým javom nebojujete. Ale ak sa rozhodnete s tým naozaj bojovať, tak treba ukázať pravdu, aj keď sa to môže odzrkadliť na dôveryhodnosti. Lebo si myslím, že základom je bojovať s tým samotným javom. Mohol by som, samozrejme, prečítať administratívne opatrenia, ktoré som prijal a ktoré mi pripravili moji úradníci, ale mne sa zdá lepšie, keď vám poviem zásadný postoj k tomu.
Bittó Cigániková, Jana, poslankyňa NR SR (2021-11-11):
Vážení kolegovia, predseda Národnej rady Slovenskej republiky rozhodnutím č. 818 z 10. novembra 2021 pridelil návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19 (tlač 789), na prerokovanie Výboru Národnej rady Slovenskej republiky pre zdravotníctvo v termíne do začiatku rokovania o tomto návrhu na 48. schôdzi Národnej rady Slovenskej republiky. Výbor prerokoval návrh vlády na skrátené legislatívne konanie na svojej 57. schôdzi dňa 10. novembra 2021. Svojím uznesením č. 109 z 10. novembra 2021 súhlasil s návrhom vlády na skrátené legislatívne konanie a odporučil Národnej rade Slovenskej republiky s návrhom vlády na skrátené legislatívne konanie vysloviť súhlas s tým, že prvé, druhé a tretie čítanie k vládnemu návrhu zákona, ktorým sa menia a dopĺňajú niektoré zákony v súvislosti s treťou vlnou pandémie ochorenia COVID-19 (tlač 790), sa uskutoční na 48. schôdzi Národnej rady Slovenskej republiky. Vážený pán predseda, skončila som, prosím, otvorte rozpravu. Ďakujem.
R. Chmel, minister kultúry SR: (2003-12-11):
Ďakujem, pán predseda.
Košútová, Magda, poslankyňa NR SR (2013-03-26):
Ďakujem pekne za slovo. Pán kolega, keď si ľudia na internete pozrú dnešné rokovanie, myslím si, že nadobudnú dojem, že v tomto parlamente sedí 150 notorických alkoholikov, a preto treba túto situáciu riešiť zmenou zákona. Zákaz pitia v parlamente. No to je absolútna nehoráznosť a drzosť, čo to tu predvádzate. Prepáčte, tento váš postoj považujem za svoju osobnú urážku. A vyprosím si takéto vaše správanie. Ďakujem.